Drobnuška kormjenka

Drobnuška kormjenka (Sagina procumbens) je rostlina ze swójby  nalikowych rostlinow (Caryophyllaceae).


 Wopis 
Drobnuška kormjenka je trajne zelo, kotrež docpěje wysokosć wot 2 hač 15 cm. Rostlina twori małke, polstrojte trawniki, kotrež tróšku jako moch wupadaja.

Stołpiki su deleka ležace abo postupjace.

Łopjena su přećiwostejne, nahe a docpěja dołhosć wot 0,5 hač 1,5 cm a šěrokosć wot 1 mm.

Kćěje wot meje hač septembra. Keluškowe łopješka docpěja dołhosć wot 1 hač 2,5 cm. Štyri krónowe łopješka su maksimalnje poł tak dołhe abo faluja.

Jara małke symjenja wisajo wostanu na włóžnych črijach a jězdźidłach.

 Stejnišćo 
Rosće na rolach, pućach, w zahrodach, dłóžbowych dróhach a na krjeńčkach chódnikow. Ma radšo włóžne, zwjetša małowapnite pódy. Wutraje poćeženje přez kopnjenja a sól.

 Rozšěrjenje 

 Podobna družina 
 Mjechka kormjenka (Sagina subulata) ma pjeć krónowych łopješkow a mikawčkatu kromu łopjenow.

 Nóžki 

 Žórła  
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 112 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija: Nalikowe rostliny